[{"text_idx": "#000000", "text": "Inimestega juhtub o\u0303nnetusi pidevalt. Nendest o\u0303nnetustest on pa\u0308ris suur osakaal juhtumitel, kus kannatanut on vo\u0303imalik abistada va\u0308ga lihtsate meetoditega. Ko\u0303ige levinumad vigastused millega me u\u0308ldjuhul kokku puutume on haavad."}, {"text_idx": "#000001", "text": "Haavade tekke mehhanism on oluline, sest see annab tervishoiuto\u0308o\u0308tajatele aimu haavade paranemise protsessist. Vigastuste ulatus vo\u0303ib ho\u0303lmata vaid pindmisi, aga vahel ka u\u0308mbritsevaid kudesid. Allolevate haavade na\u0308ited on tekkinud mehaaniliselt, vigastades limaskestasid ja nahka, ho\u0303lmates ka su\u0308gavamaid kudesid."}, {"text_idx": "#000002", "text": "Lo\u0303ikehaav on tekkinud tavaliselt mingi terava eseme nagu noaga, mille to\u0303ttu on haava servad u\u0308ksteisega paralleelsed ning u\u0308htlased.\nRaiehaav on nagu lo\u0303ikehaav, kuid tunduvalt suurema jo\u0303uga tekitatud vigastus \u2013 muutes haava oluliselt su\u0308gavamaks.\nTorkehaav tekib kui nahapinna la\u0308bistab mingi piklik ese \u2013 nagu nt nael. Sel juhul on haav u\u0308mmarguse avausega ja vo\u0303rdlemisi su\u0308gav.\nPo\u0303rutus \u2013 lo\u0308mastushaavu tekitab nt kukkumine vo\u0303i nu\u0308ri eseme toimel saadud lo\u0308o\u0308k. Iseloomulik on laiaulatuslik vigastatud pind, millega kaasneb po\u0303rutus kogu seda u\u0308mbritsevatele kudedele ning halvimal juhul ka organitele \u2013 mo\u0303jutades sedasi tervet organismi.\nRebimishaav on jo\u0303u tagaja\u0308rjel, nagu na\u0308iteks looma hammustuse to\u0303ttu ku\u0308lgsuunas tekkiv vigastus.\nLaskehaavad on organismi la\u0308bivad haavad ja so\u0303ltuvad palju relvaliigist.\nMarrastus on pindmine haav, kus naha ko\u0303ige pealmised kihid on kahjustatud, muutes antud piirkonna hellaks. Nt kukkumise tagaja\u0308rjel tekkinud ho\u0303o\u0303rdumine."}, {"text_idx": "#000003", "text": "Haavadega kaasneb sageli ka verejooks ning ka neid jaotatakse olenedes objektiivsetest tunnustest erinevalt."}, {"text_idx": "#000005", "text": "Arteriaalne verejooks on to\u0303ena\u0308oline, siis kui veri va\u0308ljub pulseerides, suure surve all ja on helepunane.\nVenoosse verejooksu puhul va\u0308ljub u\u0308ldjuhul veri haavast immitsedes, u\u0308htlaselt ja veri on tumedam.\nKapillaarne verejooks tekib peente veresoonte katkemisel, mis vo\u0303ib kaasneda marrastuste vo\u0303i pindmiste lo\u0303ikehaavadega."}, {"text_idx": "#000010", "text": "Esmaabi haavade puhul on eesma\u0308rgipa\u0308rane tegevus. Suuremate verejooksude korral on peamiseks eesma\u0308rgiks haava kiire sulgemine, et va\u0308ltida verekaotusest tekitatud komplikatsioone. Va\u0308iksemate haavade korral kehtib ka eelnev, kuid samuti on ta\u0308htis va\u0308hendada infektsiooni riski ning tagada esteetiliselt rahuldav armistumine. Tavaliselt piisab haava puhastamisest, haavalapist ning sidemerullist. Siiski, ko\u0303ik oleneb situatsioonist ning tegevus marrastuse ja raiehaava puhul on mo\u0303nevo\u0303rra erinev."}, {"text_idx": "#000011", "text": "Maailmas laialdaselt kasutatav Iisraeli kuulus ro\u0303hkside on efektiivne vahend sulgemaks to\u0303siseid verejookse"}, {"text_idx": "#000012", "text": "Suurte, massiivsete verejooksude puhul on kiire tegutsemine ja verejooksu peatamine prioriteet number u\u0308ks! Sellisel hetkel, kus veri on va\u0308ljumas kehast kiirelt ja suures koguses \u2013 ei ole aega kaotada ning haava puhtuse tagamine ei ole antud juhul ko\u0303ige ta\u0308htsam."}, {"text_idx": "#000013", "text": "Kui esmaabipakki ei ole la\u0308hedalt vo\u0303tta, tuleb tekitada haavale ro\u0303hkside ja kasutada selleks vo\u0303imalikult puhast riiet. See on sidumistehnika, millega avaldatakse haavale survet, sulgedes sedasi katkised veresooned. Selleks tuleb otse haavale asetada nt u\u0308ks sidemerull, mille ja\u0308rel tuleks see katta teise sidemega ning avaldada survet eriti just allolevale sidemele, et tekiks ro\u0303hk ja see asuks kahjustatud piirkonnal. Vigastatud ja\u0308seme korral tuleks see to\u0303sta su\u0308damepiirkonnast ko\u0303rgemale. Kiirabi kutsumine ja esmaabisse minek peaks toimuma vo\u0303imalikult kiirelt."}, {"text_idx": "#000014", "text": "Samas, kui juhtub olema mo\u0303o\u0303dukas lo\u0303ikehaav, mis vo\u0303ib sinu hinnangul isegi kinnio\u0303mblemist vajada, kuid veri ei voola u\u0308htlases tempos vaid pigem immitseb, siis tuleks siiski tegeleda haava esmase puhastamisega. Kui haavapo\u0303hi on hoolikalt nt jaheda voolava veega puhastatatud, tuleks haav katta sideme vo\u0303i vo\u0303imalikult puhta riidega."}, {"text_idx": "#000015", "text": "Lihtsamate vigastuste puhul piisab haavalapist ja sidemest"}, {"text_idx": "#000016", "text": "Mo\u0303ned olulised nu\u0308ansid, mida tuleks pidada meeles kui tegemist on isea\u0308ralike haavadega"}, {"text_idx": "#000017", "text": "Kui haavas on mingi ese, siis seda EI TOHI eemaldada. Minimaalselt liigutades fikseerida ese nii ha\u0308sti kui vo\u0303imalik ning liikuda haiglasse, kus see eemaldatakse.\nSilmahaavaga tuleks kinni siduda mo\u0303lemad silmad, sest tegu on paarisorganiga ning u\u0308ks mo\u0303jutab teist, seega kuhu vaatab u\u0308ks silm vaatab ka teine vo\u0303ides sedasi vigastuse ulatust suurendada veelgi.\nKui tegu on vo\u0303rdlemisi pisikese haavaga, mis vo\u0303ib tekkida lu\u0308hikese roostes naela jalga astumisega vo\u0303i va\u0308iksema looma hammustamisega, siis vo\u0303iks vo\u0303imalusel siiski perearsti vo\u0303i EMOst la\u0308bi astuda kuna sellised vigastuste tekitajad vo\u0303ivad po\u0303hjustada edasisi haigusi nagu nt teetanus."}, {"text_idx": "#000018", "text": "Haava paranemine so\u0303ltub kannatanu u\u0308ldseisundist, immuunsu\u0308steemi tugevusest ja va\u0308listegurite koosmo\u0303just. U\u0308ks suurim faktor, mis takistab haava paranemist on infektsioon. Ko\u0303ik haavad, kaasaarvatud operatsioonija\u0308rgsed haavad, on koloniseeritud bakteritega. Haava biokoormuseks nimetatakse bakterite esinemist haavas, kes vo\u0303istlevad hapniku ja toiteainete piiratud varude pa\u0308rast, mis tekitavad koormuse haavaravi protsessis. Teatud bakterite poolt eraldatud toksiinid, kuid ka haigused nagu diabeet vo\u0303i ainevahetusha\u0308ire \u2013 mo\u0303jutavad haava parenemise progressi."}, {"text_idx": "#000019", "text": "organismi puhastamine negatiivsest energiastmaksa toniseeriminepo\u0303letiku ravimao ja seedena\u0308a\u0308rmete tegevuse ergutamine"}, {"text_idx": "#000020", "text": "Eesti Rahvameditsiinis on vo\u0303ilille nimetatud elu eliksiiriks, kuna puhastab organismi ja\u0308a\u0308kainetest ja negatiivsetest energiatest. Oma puhastava toime to\u0303ttu nimetatakse vo\u0303ilille veel verepuhastajaks, maksakorrastajaks ja va\u0308simuse ko\u0303rvaldajaks."}, {"text_idx": "#000021", "text": "Selleks, et infektsiooniriski vo\u0303imalikult madalal hoida, tuleb haava esmalt loputada. Haava loputamise eesma\u0308rk on vo\u0303o\u0303rkehade, kahjustatud koe, haavakatu ja mikroobide va\u0308ljauhtmine haavast. Lihtsalt haavade loputamiseks sobivad vahendid on nt 0,9% naatriumkloriidi lahus ehk fu\u0308sioloogiline lahus, steriilne vo\u0303i puhas vesi vo\u0303i nt haavaloputuslahus."}, {"text_idx": "#000022", "text": "Ko\u0303ik haavas olevad na\u0308htavad pisikesed vo\u0303o\u0303rkehad ja silmaga na\u0308htav mustus tuleks haavast eemaldada, sest see mo\u0303jutab oluliselt haava po\u0303letikulist protsessi. Samuti mo\u0303jutab seda haava puhastamise edasilu\u0308kkumine vo\u0303i ignoreerimine."}, {"text_idx": "#000023", "text": "Va\u0308iksemate marrastuste ja haavade puhul saab immuunsu\u0308steem haavas leiduvate mikroobidega enamasti ise edukalt hakkama. Kui haav on saastunud nagu nt erinevad traumahaavad, po\u0303letushaavad ja ka ravimresistentsete bakteritega saastunud haavad, siis on oluline to\u0308o\u0308delda haavu antiseptikuga."}, {"text_idx": "#000024", "text": "To\u0303husaimad antiseptikumid on joodil po\u0303hinev-, polu\u0308heksaniidi sisaldav- ja ioonilist ho\u0303bedat sisaldav antiseptikum. Naha desinfektsiooniks mo\u0303eldud vedelikke ning vesinikku ei ole otse haavadel soovitatav kasutada ning esmalt tuleb kindlaks teha, kas kannatanu ei ole mo\u0303ne koostisosa vastu allergiline (nt jood). Haava infektsiooni tunneb a\u0308ra tavaliselt kui vigastuskoht on hiljem hakanud kuumama, u\u0308les paistetama ning punetama. Sellisel juhul tuleks abi otsida nt perearstilt."}, {"text_idx": "#000025", "text": "Va\u0308iksemate haavade puhul piisab po\u0303hjalikust loputamisest ning ei vaja eraldi antiseptilisi vahendeid"}, {"text_idx": "#000026", "text": "Va\u0308ga ta\u0308htis on haavas sobiva niiskuse sa\u0308ilitamine. Epiteelirakud vajavad niiskust. Sideme valikul tuleb arvestada haavaeritise hulka ja valida vastava imamisvo\u0303imega side. Haavasideme omadused, mis tulevad toime eksudaadiga ehk haavaeritisega on kinnihoidmisvo\u0303ime ja lukustusvo\u0303ime. Ja\u0308rjest enam kasutatakse antiseptikumidega kombineeritud haavasidemeid. Teadmised, mis puudutavad biokeemilisi krooniliste haavadega seostunud su\u0308ndmusi, na\u0308itavad, et haavasidemed on kogenud ja\u0308rjestikkust ja ma\u0308rkimisva\u0308a\u0308rset muutust. Kui haiglasse pole po\u0308o\u0308rdutud, siis aitab apteeker va\u0308lja valida sobivaima toote."}, {"text_idx": "#000027", "text": "Alati tuleb esmalt mo\u0303elda enese ohutusele. Vere ja kehavedelike kaudu levivaid haigusi on mitmeid ning paljud neist on va\u0308ga to\u0303sised. Selleks, et ennast kaitsta, tuleks alati enne vo\u0303o\u0303ra verega kokku puutumist kasutada u\u0308hekordseid kaitsevahendeid nagu na\u0308iteks kummikindaid, mis vo\u0303iksid olla nt auto esmaabipakis."}, {"text_idx": "#000028", "text": "Isegi kui tegu on ha\u0308daolukorraga, ei tohiks antud no\u0303udest mo\u0308o\u0308da vaadata. Kriitilisel hetkel saab nt kannatanut juhendada, mida ta tegema peaks, vo\u0303ites sedasi enesele aega, et leida adekvaatne variant eneseohutuse tagamiseks. Igal inimesel vo\u0303iks olla mingisugune esmaabi varu, mis tagab ha\u0308daolukorra jaoks minimaalsed vahendid."}, {"text_idx": "#000029", "text": "SILDIDHaavade esmaabiKoesisene verejooksLaskehaavadLo\u0303ikehaavadLo\u0308mastushaavadMarrastusO\u0303o\u0303nesisene verejooksPo\u0303rutushaavadRaiehaavadRebimishaavadSisemine verejooksTorkehaavad"}, {"text_idx": "#000031", "text": "Kes on o\u0303de? O\u0303enduse eriala plussid"}]